Hei, denne artikkelen er over ett år gammel og kan inneholde utdatert informasjon

(Dagbladet): Det var i juni Tvedestrand lensmannskontor kom over noen mistenkelige planter på Sandøya i Aust-Agder.

Plantene ble beslaglagt og bevart i en garasje på lensmannskontoret, melder Tvedestrands avis.

Men så viste det seg altså at plantene ikke var ulovlige.

- Det er egentlig ingenting, , sier politiførstebetjent Morten Tobiassen til Dagbladet.

- Det ble tatt beslag i noe grønt i sommer i forbindelse med en straffesak og så viste det seg i ettertid at det ikke var narkotika

- Hvorfor trodde dere det var cannabisplanter?

- Altså, nå blir det latterliggjort, det framtstilles som om politiet ikke kan forskjellen på dem. Men det ble bare tatt et beslag i noe planter. Så viste det seg i ettertid at det ikke var cannabisplanter, men tomatplanter, sier Tobiassen.